Ehdotus Euroopan parlamentin ja neuvoston direktiiviksi tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta, sekä tutkintotodistusten yleisen tunnustamisjärjestelmän täydentämisestä /* KOM/96/0022 lopull. - COD 96/0031 */



Virallinen lehti nro C 115 , 19/04/1996 s. 0016



Ehdotus Euroopan parlamentin ja neuvoston direktiiviksi tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta, sekä tutkintotodistusten yleisen tunnustamisjärjestelmän täydentämisestä (96/C 115/03) (ETA:n kannalta merkityksellinen teksti) KOM(96) 22 lopull. - 96/0031(COD) (Komission esittämä 9 päivänä helmikuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 49 artiklan, 57 artiklan 1 kohdan ja 2 kohdan ensimmäisen ja kolmannen virkkeen sekä 66 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että 1. perustamissopimuksen mukaan kaikki kansalaisuuteen perustuva syrjintä sijoittautumisen ja palvelujen tarjonnan osalta on kielletty siirtymäkauden päättymisestä alkaen; sen vuoksi tietyt tällä alalla sovellettavien direktiivien säännökset ovat käyneet tarpeettomiksi kansallisen kohtelun säännön täytäntöönpanossa, koska kyseinen sääntö on tästä vakiinnutettu itse perustamissopimuksessa ja sillä on välitön vaikutus, 2. olisi pidettävä voimassa tietyt näiden direktiivien säännökset, joiden tarkoituksena on helpottaa sijoittautumisoikeuden ja palvelujen vapaan tarjoamisen tosiasiallista harjoittamista erityisesti silloin, kun kyseisissä säännöksissä tarkennetaan aiheellisesti perustamissopimuksesta johtuvien velvoitteiden täytäntöönpano, 3. sijoittautumisvapauden ja palvelujen vapaan tarjoamisen helpottamiseksi useiden toimintojen osalta on hyväksytty direktiivejä, joihin sisältyy siirtymätoimenpiteitä, odoteltaessa tutkintotodistusten vastavuoroista tunnustamista; näissä direktiiveissä säädetään riittäväksi edellytykseksi kyseisten toimintojen harjoittamiseen ryhtymiseen niissä jäsenvaltioissa, joissa tämä toiminta on säänneltyä, toiminnan tosiasiallinen harjoittaminen lähtömaassa kohtuullisena ja ajallisesti melko läheisenä ajanjaksona, 4. mainittujen direktiivien keskeisimmät säännökset ja määräykset on korvattava uusilla säännöksillä ja määräyksillä, jotka ovat Edinburghissa 11 ja 12 päivänä joulukuuta 1992 kokoontuneen Eurooppa-neuvoston puheenjohtajan päätelmien mukaiset, ottaen huomioon toissijaisuusperiaatteen, yhteisön lainsäädännön selkeyttämisen ja erityisesti komission tarkastelemat ammatillista pätevyyttä koskevat vanhat direktiivit; tämän vuoksi mainitut direktiivit olisi kumottava, 5. on tarpeen ottaa käyttöön riittäviä menettelyjä ammattikokemuksen luokkien ja niitä ammatillisia toimintoja koskevien luettelojen, joihin luokissa viitataan, saattamiseksi ajan tasalle, 6. vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annettua neuvoston direktiiviä 89/48/ETY (1) ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettua neuvoston direktiiviä 92/51/ETY (2), sellaisena kuin se on viimeksi muutettuna komission direktiivillä 95/43/EY (3), ei sovelleta tiettyihin tämän direktiivin liitteessä mainittujen direktiivien soveltamisalaan kuuluviin ammatillisiin toimintoihin; on sen vuoksi syytä säätää tutkintotodistusten tunnustamisjärjestelmä, jota sovelletaan niihin kyseisiin ammatillisiin toimintoihin, jotka eivät kuulu direktiivien 89/48/ETY ja 92/51/ETY soveltamisalaan, 7. olisi lisättävä yleiseen järjestelmään jäsenvaltioiden velvollisuus tunnustaa muiden jäsenvaltioiden pankkien antamat maksukykyä koskevat todistukset sekä todistukset, jotka liittyvät ammattivastuusta aiheutuvia taloudellisia seurauksia koskeviin vakuutuksiin, 8. olisi muutettava direktiivejä 89/48/ETY ja 92/51/ETY niiden sairaanhoitajien vapaan liikkuvuuden helpottamiseksi, joilla ei ole jotakin niistä tutkintotodistuksista, todistuksista tai muista asiakirjoista, jotka on lueteltu yleissairaanhoidosta vastaavien sairaanhoitajien tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen tehokkaan käyttämisen helpottamiseksi 27 päivänä kesäkuuta 1977 annetun neuvoston direktiivin 77/453/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 3 artiklassa, 9. olisi säädettävä säännöllisistä kertomuksista tämän direktiivin täytäntöönpanon seuraamiseksi, ja 10. tämä direktiivi ei rajoita perustamissopimuksen 48 artiklan 4 kohdan eikä 55 artiklan soveltamista, OVAT ANTANEET TÄMÄN DIREKTIIVIN: I OSASTO Soveltamisala 1 artikla 1. Jäsenvaltioiden on toteutettava tässä direktiivissä määritellyt toimenpiteet yleisohjelmien (5) I osastossa mainittujen luonnollisten henkilöiden ja yhteisöjen niiden alueelle sijoittautumisen osalta sekä näiden henkilöiden ja yhteisöjen, jäljempänä "edunsaajien", tarjoamien palvelujen osalta liitteessä A luetelluilla toiminta-aloilla. 2. Tätä direktiiviä sovelletaan liitteessä A lueteltuihin toimintoihin, jotka jäsenvaltion kansalaiset haluavat harjoittaa itsenäisinä ammatinharjoittajina tai palkansaajina vastaanottavassa jäsenvaltiossa. 2 artikla Jäsenvaltioiden, joissa liitteessä A tarkoitettua toimintaa voidaan ryhtyä harjoittamaan tai voidaan harjoittaa ainoastaan tietyt pätevyysedellytykset täyttäen, on huolehdittava, että edunsaajalle, joka sitä pyytää, tiedotetaan ennen tämän sijoittautumista tai väliaikaisen toiminnan harjoittamisen aloittamista siitä lainsäädännöstä, jonka soveltamisalaan tämän aiottu toiminta kuuluu. II OSASTO Tutkintotodistusten täydentävä tunnustamistoimenpide 3 artikla 1. Rajoittamatta 4 artiklan soveltamista jäsenvaltio ei saa kieltää jonkin jäsenvaltion kansalaista pätevyyden puutteen vuoksi ryhtymästä harjoittamaan jotakin liitteen A ensimmäisessä osassa mainittua toimintaa eikä harjoittamasta sitä samoin edellytyksin kuin jäsenvaltion omat kansalaiset, ellei jäsenvaltio toteuta vertailevaa tutkimusta asianomaisen henkilön saman toiminnan harjoittamiseksi toisaalla yhteisössä hankkimien tutkintotodistusten, todistusten ja muiden muodollista kelpoisuutta osoittavien asiakirjojen todistamasta pätevyydestä ja kansallisissa säännöissä vaaditusta pätevyydestä. Jos tässä vertailevassa tutkintotodistusten tutkimuksessa päädytään toteamaan, että toisen jäsenvaltion myöntämän tutkintotodistuksen todistamat tiedot ja pätevyys vastaavat kansallisissa säännöksissä vaadittuja tietoja ja pätevyyttä, jäsenvaltio ei saa evätä tutkintotodistuksen omistajan oikeutta kyseisen toiminnan harjoittamiseen. Jos vertailussa sitä vastoin ilmenee ainoastaan osittainen vastaavuus näiden tietojen ja pätevyyden välillä, jäsenvaltion on tarjottava hakijalle mahdollisuus osoittaa, että tämä on hankkinut puuttuvat tiedot ja pätevyyden. 2. Edellä 1 kohdassa tarkoitetun tunnustamispyynnön tutkimusmenettely on saatettava päätökseen mahdollisimman nopeasti ja vahvistettava vastaanottajajäsenvaltion toimivaltaisen viranomaisen päätöksellä perusteluineen viimeistään neljän kuukauden kuluessa asianomaisen henkilön täydellisten asiakirjojen esittämisestä. Tästä ratkaisusta tai sen ratkaisematta jättämisestä saa nostaa kanteen kansallisen oikeuden mukaisesti. III OSASTO Ammatillisen pätevyyden tunnustaminen toisessa jäsenvaltiossa hankitun ammattikokemuksen perusteella 4 artikla Jos jäsenvaltiossa liitteessä A mainitun toiminnan harjoittamiseen ryhtyminen tai näiden toimintojen harjoittaminen riippuu yleisten, kaupallisten tai ammatillisten tietojen ja kykyjen omaamisesta, kyseisen jäsenvaltion on tunnustettava riittäväksi todistukseksi näistä tiedoista ja kyvyistä kyseisen toiminnan tosiasiallinen harjoittaminen toisessa jäsenvaltiossa. Toiminnan harjoittamisen on täytynyt tapahtua, jos toiminta on mainittu liitteessä A. 1. Luettelossa I: a) joko yhtäjaksoisesti kuusi vuotta itsenäisenä ammatinharjoittajana tai yritysjohtajana b) tai yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on todisteena valtion hyväksymä todistus tai jonka toimivaltainen ammatillinen toimielin on arvioinut täysin päteväksi, c) tai yhtäjaksoisesti kolme vuotta itsenäisenä ammatinharjoittajana, jos edunsaaja osoittaa harjoittaneensa kyseistä ammattia palkatussa työssä vähintään viisi vuotta, d) tai yhtäjaksoisesti viisi vuotta johtotehtävissä, joista vähintään kolme vuotta teknisissä tehtävissä vastuussa vähintään yhdestä yrityksen toimialasta, kun edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi. Niissä tapauksissa, joita tarkoitetaan a ja c alakohdassa, kyseinen toiminta ei ole saanut päättyä yli kymmenen vuotta 6 artiklassa tarkoitetun hakemuksen jättämispäivästä. 2. Luettelossa II: a) joko yhtäjaksoisesti kuusi vuotta itsenäisenä ammatinharjoittajana tai yritysjohtajana b) tai - yhtäjaksoisesti kolme vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, taikka - yhtäjaksoisesti neljä vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, c) tai yhtäjaksoisesti viisi vuotta itsenäisenä ammatinharjoittajana tai yritysjohtajana, kun edunsaaja osoittaa harjoittaneensa kyseistä toimintaa palkatussa työssä vähintään viiden vuoden ajan, d) tai - yhtäjaksoisesti viisi vuotta palkatussa työssä, kun edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, taikka - yhtäjaksoisesti kuusi vuotta palkatussa työssä, kun edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi. Niissä tapauksissa, joita tarkoitetaan a ja c alakohdassa, kyseinen toiminta ei ole saanut päättyä yli kymmenen vuotta 6 artiklassa tarkoitetun hakemuksen jättämispäivästä. 3. Luettelossa III: a) joko yhtäjaksoisesti kuusi vuotta itsenäisenä ammatinharjoittajana tai yritysjohtajana b) tai yhtäjaksoisesti kolme vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, c) tai yhtäjaksoisesti kolme vuotta itsenäisenä ammatinharjoittajana, kun edunsaaja osoittaa harjoittaneensa kyseistä toimintaa palkatussa työssä vähintään viisi vuotta. Niissä tapauksissa, joita tarkoitetaan a ja c alakohdassa, kyseinen toiminta ei ole saanut päättyä yli kymmenen vuotta sitten 6 artiklassa tarkoitetun hakemuksen jättämispäivästä. 4. Luettelossa IV: a) joko yhtäjaksoisesti viisi vuotta itsenäisenä ammatinharjoittajana tai yritysjohtajana b) tai yhtäjaksoisesti kaksi vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, c) tai yhtäjaksoisesti kolme vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, d) tai yhtäjaksoisesti kaksi vuotta itsenäisenä ammatinharjoittajana tai yritysjohtajana, kun edunsaaja osoittaa harjoittaneensa kyseistä toimintaa palkatussa työssä vähintään kolmen vuoden ajan, e) tai yhtäjaksoisesti kolme vuotta palkatussa työssä, kun edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi. 5. Luettelossa V: a) kolmen vuoden ajan itsenäisenä ammatinharjoittajana tai yritysjohtajana, jos kyseinen toiminta ei ole loppunut yli kaksi vuotta sitten 6 artiklassa tarkoitetun pyynnön jättämispäivämäärästä, paitsi jos vastaanottajamaa hyväksyy kansalaisiltaan tätä pidemmän ammatillisen toiminnan keskeytyksen, b) kolmen vuoden ajan itsenäisenä ammatinharjoittajana tai yritysjohtajana, jos kyseinen toiminta ei ole päättynyt yli kaksi vuotta sitten 6 artiklassa tarkoitetun hakemuksen jättämispäivästä. 6. Luettelossa VI: a) joko yhtäjaksoisesti kolme vuotta itsenäisenä ammatinharjoittajana tai yritysjohtajana b) tai yhtäjaksoisesti kaksi vuotta itsenäisenä ammatinharjoittajana tai yritysjohtajana, kun edunsaaja osoittaa saaneensa kyseistä toimintaa varten ennalta koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi, c) tai yhtäjaksoisesti kaksi vuotta itsenäisenä ammatinharjoittajana tai yritysjohtajana, kun edunsaaja osoittaa harjoittaneensa kyseistä toimintaa palkatussa työssä vähintään kolme vuotta, d) tai yhtäjaksoisesti kolme vuotta palkatussa työssä, kun edunsaaja osoittaa saaneensa kyseistä toimintaa varten ennalta koulutuksen, josta on annettu valtion hyväksymä todistus tai jonka toimivaltainen ammatillinen toimielin on arvioinut täysin päteväksi. Niissä tapauksissa, joita tarkoitetaan a ja c alakohdassa, kyseinen toiminta ei ole saanut päättyä yli kymmenen vuotta 6 artiklassa tarkoitetun hakemuksen jättämispäivästä. 5 artikla Yrityksen johtotoimintaa 4 artiklassa tarkoitetussa merkityksessä harjoittaviksi katsotaan kaikki henkilöt, jotka ovat toimineet vastaavan ammattialan teollisessa tai kaupallisessa laitoksessa a) joko yritysjohtajan taikka sivuliikkeen johtajan tehtävässä b) tai yrittäjän taikka yritysjohtajan avustajan tehtävässä, jos kyseiseen tehtävään liittyvä vastuu vastaa edustetun yrittäjän tai yritysjohtajan vastuuta, c) tai kaupallisia tehtäviä hoitavan ja vähintään yhdestä yrityksen osastosta vastaavan ylemmän johtohenkilön tehtävässä. 6 artikla Todistus siitä, että 4 artiklassa esitetyt edellytykset täyttyvät, on osoitettava alkuperä- tai lähtöjäsenvaltion toimivaltaisen viranomaisen tai toimielimen antamalla todistuksella, joka asianomaisen henkilön on esitettävä hakemuksensa tueksi kyseisen toiminnan tai toimintojen harjoittamisluvasta vastaanottajajäsenvaltiossa. IV OSASTO Muun toisessa jäsenvaltiossa hankitun ammatillisen pätevyyden tunnustaminen 7 artikla 1. Jos vastaanottajajäsenvaltio vaatii kansalaisiltaan jonkin 1 artiklan 2 kohdassa tarkoitetun toiminnan harjoittamiseen ryhtymiseksi osoituksen hyvästä maineesta ja siitä, että heitä ei ole asetettu konkurssiin, tai jommankumman näistä osoituksista, sen on hyväksyttävä riittäväksi osoitukseksi muiden jäsenvaltioiden kansalaisilta rikosrekisteriotteen esittäminen tai, sen puuttuessa, alkuperä- tai lähtömaan toimivaltaisen oikeus- tai hallintoviranomaisen antaman sellaisen vastaavan asiakirjan esittäminen, josta käy ilmi, että kyseiset vaatimukset täyttyvät. 2. Kun vastaanottajajäsenvaltio vaatii kansalaisiltaan jonkin 1 artiklan 2 kohdassa tarkoitetun toiminnan harjoittamiseen ryhtymiseksi tietyt hyvän maineen, konkurssittomuuden tai nuhteettomuuden edellytykset tai osoituksen siitä, että heihin ei ole aiemmin kohdistettu ammatillisia tai hallinnollisia seuraamuksia (kuten viraltapanoa, erottamista tai luettelosta poistamista), eikä tätä voida osoittaa 1 kohdassa tarkoitetulla asiakirjalla, jäsenvaltion on hyväksyttävä riittäväksi osoitukseksi muiden jäsenvaltioiden kansalaisilta alkuperä- tai lähtöjäsenvaltion toimivaltaisen oikeus- tai hallintoviranomaisen antama todistus, jossa vahvistetaan, että kyseiset edellytykset täyttyvät. Tämän todistuksen on koskettava juuri niitä seikkoja, jotka vastaanottajajäsenvaltiossa otetaan huomioon. 3. Jos alkuperä- tai lähtöjäsenvaltio ei anna 1 kohdassa tarkoitettua asiakirjaa tai 2 kohdassa tarkoitettua todistusta, se voidaan korvata valaehtoisella ilmoituksella - tai, jollei jäsenvaltiossa käytetä valaehtoista ilmoitusta, juhlallisella vakuutuksella - jonka asianomainen henkilö antaa alkuperä- tai lähtöjäsenvaltion toimivaltaiselle oikeus- tai hallintoviranomaiselle tai tarvittaessa notaarille; mainitun viranomaisen tai notaarin on todistettava valaehtoinen ilmoitus tai juhlallinen vakuutus oikeaksi. Konkurssittomuusilmoitus voidaan antaa myös alkuperä- tai lähtöjäsenvaltion pätevälle ammatilliselle toimielimelle. 4. Jos vastaanottajajäsenvaltio vaatii todisteen vakavaraisuudesta, tämän valtion on pidettävä alkuperä- tai lähtöjäsenvaltion pankkien antamia todistuksia sen alueella annettuja todistuksia vastaavina. 5. Jos jäsenvaltio vaatii kansalaisiltaan jonkin 1 artiklan 2 kohdassa tarkoitetun toiminnan harjoittamiseen ryhtymiseksi tai sen harjoittamiseksi todisteen siitä, että heillä on vakuutus, joka kattaa ammatillisesta vastuusta johtuvat taloudelliset seuraukset, tämän valtion on hyväksyttävä muiden jäsenvaltioiden vakuutuslaitosten antamat todistukset sen alueella annettuja todistuksia vastaaviksi. Todistuksessa on tarkennettava, että vakuutuksenantaja on noudattanut vastaanottajajäsenvaltiossa voimassa olevia lakien ja asetusten vaatimuksia kyseisen takuun yksityiskohtaisten sääntöjen ja laajuuden osalta. 6. Asiakirjat, joita tarkoitetaan 1, 2, 3 ja 5 kohdassa, eivät niitä esitettäessä saa olla kolmea kuukautta vanhempia. V OSASTO Tutkintotodistusten yleisen tunnustamisjärjestelmän täydennys 8 artikla 1. Muutetaan direktiivi 89/48/ETY seuraavasti: a) Lisätään 2 artiklaan kohta seuraavasti: "Rajoittamatta edellisen kohdan soveltamista tämän direktiivin säännöksiä sovelletaan, kun sairaanhoitaja, jolla ei ole jotakin niistä tutkintotodistuksista, todistuksista tai muista asiakirjoista, joita tarkoitetaan neuvoston direktiivin 75/452/ETY (*) 3 artiklassa, haluaa harjoittaa direktiivin 77/452/ETY 1 artiklassa määriteltyä yleissairaanhoitajan toimintaa toisessa jäsenvaltiossa. (*) EYVL N:o L 176, 15. 7. 1977, s. 1" b) Lisätään 6 artiklaan 5 ja 6 kohta seuraavasti: "5. Jos säännellyn ammatin harjoittamiseen ryhtymiseksi tai sen harjoittamiseksi vastaanottajajäsenvaltio vaatii todisteita vakavaraisuudesta, jäsenvaltion on hyväksyttävä alkuperä- tai lähtöjäsenvaltion pankkien antamat todistukset sen omalla alueella annettuja todistuksia vastaaviksi. 6. Jos vastaanottajajäsenvaltion toimivaltainen viranomainen vaatii kyseisen jäsenvaltion kansalaisilta säännellyn ammatin harjoittamiseen ryhtymiseksi tai sen harjoittamiseksi todisteen siitä, että heillä on vakuutus, joka kattaa ammatillisesta vastuusta johtuvat taloudelliset seuraukset, tämän valtion on hyväksyttävä muiden jäsenvaltioiden vakuutuslaitosten antamat todistukset sen alueella annettuja todistuksia vastaaviksi. Todistuksessa on tarkennettava, että vakuutuksenantaja on noudattanut vastaanottajajäsenvaltiossa voimassa olevia lakien ja asetusten vaatimuksia kyseisen takuun yksityiskohtaisten sääntöjen ja laajuuden osalta. Tämä todistus ei saa sitä esitettäessä olla kolmea kuukautta vanhempi." 2. Muutetaan direktiivi 92/51/ETY seuraavasti: a) Lisätään 2 artiklaan kohta seuraavasti: "Rajoittamatta edellisen kohdan soveltamista tämän direktiivin säännöksiä sovelletaan, kun sairaanhoitaja, jolla ei ole jotakin niistä tutkintotodistuksista, todistuksista tai muista asiakirjoista, joita tarkoitetaan neuvoston direktiivin 75/452/ETY (*) 3 artiklassa, haluaa harjoitta direktiivin 77/452/ETY 1 artiklassa määriteltyä yleissairaanhoitajan toimintaa toisessa jäsenvaltiossa. (*) EYVL N:o L 176, 15. 7. 1977, s. 1" b) Lisätään 10 artiklaan 5 ja 6 kohta seuraavasti: "5. Jos säännellyn ammatin harjoittamiseen ryhtymiseksi tai sen harjoittamiseksi vastaanottajajäsenvaltio vaatii todisteita vakavaraisuudesta, jäsenvaltion on hyväksyttävä alkuperä- tai lähtöjäsenvaltion pankkien antamat todistukset sen omalla alueella annettuja todistuksia vastaaviksi. 6. Jos vastaanottajajäsenvaltion toimivaltainen viranomainen vaatii kyseisen jäsenvaltion kansalaisilta säännellyn ammatin harjoittamiseen ryhtymiseksi tai sen harjoittamiseksi todisteen siitä, että heillä on vakuutus, joka kattaa ammatillisesta vastuusta johtuvat taloudelliset seuraukset, tämän valtion on hyväksyttävä muiden jäsenvaltioiden vakuutuslaitosten antamat todistukset sen alueella annettuja todistuksia vastaaviksi. Todistuksessa on tarkennettava, että vakuutuksenantaja on noudattanut vastaanottajajäsenvaltiossa voimassa olevia lakien ja asetusten vaatimuksia kyseisen takuun yksityiskohtaisten sääntöjen ja laajuuden osalta. Tämä todistus ei saa sitä esitettäessä olla kolmea kuukautta vanhempi." VI OSASTO Menettelysäännökset 9 artikla Direktiivin 4 artiklan säännökset ja liitteessä A mainitut luettelot voidaan muuttaa noudattaen 10 artiklassa säädettyä menettelyä. 10 artikla Komissiota avustaa direktiivin 92/51/ETY 15 artiklan 3 kohdalla perustettu komitea, joka muodostuu jäsenvaltioiden edustajista ja jonka puheenjohtajana toimii komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestyksiin. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kahdella kuukaudella. Neuvosto voi määräenemmistöllä päättää asiasta toisin kolmannessa kohdassa tarkoitetun ajan kuluessa. 11 artikla 1. Jäsenvaltioiden on 14 artiklassa säädetyssä määräajassa nimettävä toimivaltaiset viranomaiset ja toimielimet 6 artiklassa ja 7 artiklan 1, 2 ja 3 kohdassa tarkoitettujen todistusten antajiksi sekä tiedotettava siitä välittömästi muille jäsenvaltioille ja komissiolle. 2. Direktiivin 89/48/ETY 9 artiklan 2 kohdalla perustetun seurantaryhmän tehtävänä on myös - helpottaa tämän direktiivin toimeenpanoa, - yhdistää kaikki tarpeelliset tiedot direktiivin soveltamiseksi jäsenvaltioissa. VII OSASTO Loppusäännökset 12 artikla 1. Kumotaan liitteessä B mainitut direktiivit. 2. Viittauksia kumottuihin direktiiveihin pidetään viittauksina tähän direktiiviin. 13 artikla Jäsenvaltioiden on toimitettava komissiolle kertomus laaditun järjestelmän toteuttamisesta 1 päivästä tammikuuta 1999 alkaen kahden vuoden välein. Yleisten huomautusten lisäksi kyseisessä kertomuksessa on oltava tilastollinen otos tehdyistä päätöksistä sekä kuvaus tärkeimmistä ongelmista tämän direktiivin täytäntöönpanossa. 14 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1999. Niiden on tiedotettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 15 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 16 artikla Tämä direktiivi on osoitettu kaikille jäsenvaltioille. (1) EYVL N:o L 19, 24. 1. 1989, s. 16 (2) EYVL N:o L 209, 24. 7. 1992, s. 25 (3) EYVL N:o L 184, 3. 8. 1995, s. 21 (4) EYVL N:o L 176, 15. 7. 1977, s. 1 (5) EYVL N:o L 2, 15. 1. 1962, s. 32/62 ja 36/62 LIITE A ENSIMMÄINEN OSA AMMATTIKOKEMUSLUOKKIIN LIITTYVÄ TOIMINTA Luettelo I (Direktiviin 64/427/ETY, sellaisena kuin se on muutettuna direktiivillä 69/77/ETY, sekä direktiiveihin 68/366/ETY, 75/368/ETY ja 75/369/ETY sisältyvät pääryhmät) 1 Direktiivi 64/427/ETY (sijoittautumisvapauden ja palvelujen tarjoamisen vapauden toteuttamisesta on annettu direktiivi 64/429/ETY) NICE-luokitus (vastaa ISIC-pääryhmiä 23-40) >TAULUKON PAIKKA> 2 Direktiivi 68/366/ETY (sijoittautumisvapauden ja palvelujen tarjoamisen vapauden toteuttamisesta on annettu direktiivi 68/365/ETY) NICE-luokitus >TAULUKON PAIKKA> 3 Direktiivi 75/368/ETY: 5 artiklan 1 kodassa tarkoitettu toiminta ISIC-luokitus >TAULUKON PAIKKA> 4 Direktiivi 75/369/ETY (6 artikla: jos toimintaa pidetään teollisuus- tai pienteollisuusluonteisena) ISIC-luokitus Seuraavien toimintojen liikkuva harjoittaminen: a) - liikkuvien kauppiaiden ja kulkukauppiaiden harjoittama tavaroiden osto ja myynti (ISIC-ryhmästä 612) - tavaroiden osto ja myynti katetuilla toreilla vakaasti maahan kiinnitettyjen laitosten ulkopuolella sekä kattamattomilla toreilla b) toiminnat, joita koskevissa muissa siirtymätoimenpidedirektiiveissä jätetään nimenomaisesti ulkopuolelle kyseisten toimintojen liikkuva muoto tai niissä ei mainita sitä. Luettelo II (Direktiivi 82/470/ETY, 6 artikla 3 kohta) ISIC-luokituksen ryhmät 718 ja 720 Tarkoitettuja toimintoja ovat etenkin - matkan tai oleskelun yksittäisten tai yhteensovitettujen osien (kuljetus, majoitus, ruokailu, retket jne.) järjestäminen, tarjoaminen ja myynti käteismyyntinä tai provisiolla, matkan tarkoituksesta riippumatta. (2 artiklan B kohdan a alakohta.) Luettelo III (Direktiivi 82/489/ETY) >TAULUKON PAIKKA> Luettelo IV (Direktiivi 82/470/ETY, 6 artikla 1 kohta) ISIC-luokituksen ryhmät 718 ja 720: Tässä tarkoitettuja toimintoja ovat etenkin - välittäjänä toimiminen eri liikennemuotojen yrittäjien sekä tavaroita lähettävien tai vastaanottavien henkilöiden välillä sekä erilaisten lisätoimien toteuttaminen aa) tekemällä päämiehen puolesta sopimuksia liikenneyrittäjien kanssa; bb) valitsemalla päämiehelle edullisimmaksi katsottu liikennemuoto, yritys ja reitti cc) valmistelemalla kuljetus teknisesti (esimerkiksi kuljetukseen tarvittava pakkaus); toteuttamalla erilaisia sivutoimia kuljetuksen aikana (hoitamalla esimerkiksi jäähdytysvaunujen jäätoimitukset); dd) suorittamalla kuljetukseen liittyvät muodollisuudet, kuten rahtikirjojen laatiminen; ryhmittämällä ja jakamalla lähetyksiä; ee) yhteensovittamalla kuljetuksen eri osapuolet takaamalla kauttakuljetus, jälleenlähetys, jälleenlaivaus ja eri terminaalitoimet; ff) järjestämällä liikenteenharjoittajille rahtia ja vastaavasti tavaroita lähettäville tai vastaanottaville henkilöille kuljetusmahdollisuuksia; - kuljetusmaksujen laskeminen ja niiden tilityksen valvonta; - tiettyjen toimien toteuttaminen pysyvästi tai tilapäisesti varustajan tai meriliikenteenharjoittajan nimissä ja lukuun (satamaviranomaisten, aluksen tavarantoimittajayritysten jne. kanssa). (2 artiklan A kohdan a, b tai d alakohdan mukaiset toiminnat.) Luettelo V Direktiivi 70/523/ETY ja direktiivi 64/222/ETY a) Direktiivi 70/523/ETY Itsenäisten ammatinharjoittajien toiminta hiilen tukkukaupassa ja välittäjien toiminta hiilikaupan alalla (ISIC-luokituksen ryhmästä 6112) b) Direktiivi 64/222/ETY (sijoittautumisvapauden ja palvelujen tarjoamisen vapauden toteuttamisesta on annettu direktiivi 64/244/ETY) 1. Ammatillinen toiminta välittäjänä, jonka tehtävänä on yhden tai usean toimeksiannon nojalla valmistella tai tehdä kauppatoimia muiden nimissä ja lukuun 2. Ammatillinen toiminta välittäjänä, joka muutoin kuin pysyvänä tehtävänään luo yhteyksiä sellaisten henkilöiden välille, jotka haluavat tehdä sopimuksia suoraan, valmistelee heidän kauppatoimiaan tai auttaa niiden tekemisessä 3. Ammatillinen toiminta välittäjänä, joka tekee omissa nimissään kauppatoimia muiden lukuun 4. Ammatillinen toiminta välittäjänä, joka toteuttaa muiden lukuun tukkutavaran huutokauppoja 5. Ammatillinen toiminta välittäjänä, joka kerää tilauksia ovelta ovelle -myynnillä 6. Yhden tai usean kauppa-, teollisuus- tai käsiteollisuusyrityksen palveluksessa palkallista työtä tekevän välittäjän ammatillisesti toteuttama palveluntarjoamistoiminta Luettelo VI Direktiivit 68/364/ETY, 68/368/ETY, 75/368/ETY, 75/369/ETY ja 82/470/ETY 1 Direktiivi 68/364/ETY (sijoittautumisvapauden ja palvelujen tarjoamisen vapauden toteuttamisesta on annettu direktiivi 68/363/ETY) ISIC-ryhmästä 612 Vähittäiskauppa Ulkopuolelle jätetyt toiminnat: >TAULUKON PAIKKA> 2 Direktiivi 68/368/ETY (sijoittautumisvapauden ja palvelujen tarjoamisen vapauden toteuttamisesta on annettu direktiivi 68/367/ETY) ISIC-luokitus ISIC-pääryhmästä 85: 1. Ravintolat sekä kahvi-, olut- ja drinkkibaarit (ISIC-ryhmä 852) 2. Kalustettuja huoneita vuokraavat hotellit ja vastaavat laitokset, leirintäalueet (ISIC-ryhmä 853) 3 Direktiivi 75/368/ETY, 7 artikla Kaikki direktiivin 75/368 liitteeseen sisältyvät toiminnat, paitsi direktiivin 5 artiklassa mainitut toiminnat (tämän direktiivin luettelossa I oleva 3 kohta) ISIC-luokitus >TAULUKON PAIKKA> 4 Direktiivi 75/368/ETY, 5 artikla Seuraavien toimintojen liikkuva harjoittaminen: a) tavaran osto ja myynti - jota harjoittavat liikkuvat kauppiaat ja kulkukauppiaat (ISIC-ryhmästä 612) - katetuilla toreilla vakaasti maahan kiinnitettyjen laitosten ulkopuolella ja kattamattomilla toreilla; b) toiminnat, joita koskevissa siirtymätoimenpidedirektiiveissä jätetään nimenomaisesti ulkopuolelle kyseisten toimintojen liikkuva muoto tai niissä ei mainita sitä. 5 Direktiivi 82/470/ETY, 6 artiklan 2 kohta 2 artiklan A kohdan c tai e alakohdassa, B kohdan b alakohdassa tai C tai D kohdassa mainitut toiminnat Näitä toimintoja ovat etenkin - junavaunujen antaminen vuokralle henkilö- tai tavaraliikenteeseen; - välittäjänä toimiminen laivojen ostossa, myynnissä tai vuokrauksessa; - maastamuuttajien kuljetusta koskevien sopimusten valmistelu, neuvottelu ja tekeminen; - kaikkien esineiden ja tavaroiden ottaminen säilytettäväksi tallettajan lukuun tullimenettelyssä tai varastoissa, talletusmakasiineissa, huonekaluvarastoissa, kylmävarastoissa, siiloissa jne.; - säilytettäväksi otettua esinettä tai tavaraa edustavan asiakirjan antaminen tallettajalle; - tarhojen, ravinnon ja myyntipaikkojen hankkiminen karjalle, joka on väliaikaisessa säilytyksessä joko ennen myyntiä taikka kauttakuljetuksessa markkinoille tai markkinoilta; - moottoriajaneuvojen valvonnan tai teknisen asiantuntija-arvioinnin harjoittaminen; - tavaroiden mittaus, punnitus ja niiden tilavuuden mittaus. TOINEN OSA MUUT KUIN ENSIMMÄISESSÄ OSASSA LUETELLUT TOIMINNAT I Direktiivit 63/261/ETY, 63/262/ETY, 65/1/ETY, 67/530/ETY, 67/531/ETY, 67/532/ETY, 68/192/ETY, 68/415/ETY ja 71/18/ETY ISIC-luokitus >TAULUKON PAIKKA> 2 Direktiivi 63/607/ETY (Filmit) 3 Direktiivi 64/223/ETY ISIC-luokitus >TAULUKON PAIKKA> 4 Direktiivi 64/428/ETY NICE-luokitus >TAULUKON PAIKKA> 5 Direktiivi 65/264/ETY (elokuvateollisuus) 6 Direktiivi 66/162/ETY ISIC-luokitus >TAULUKON PAIKKA> 7 Direktiivi 67/43/ETY ISIC-luokitus >TAULUKON PAIKKA> 8 Direktiivi 67/654/ETY ISIC-luokitus >TAULUKON PAIKKA> 9 Direktiivit 68/369/ETY ja 70/451/ETY ISIC-luokitus >TAULUKON PAIKKA> 10 Direktiivi 69/82/ETY ISIC-luokitus >TAULUKON PAIKKA> 11 Direktiivi 70/522/ETY ISIC-luokitus >TAULUKON PAIKKA> LIITE B KUMOTTAVAT DIREKTIIVIT ENSIMMÄINEN OSA: SIJOITTAUTUMISVAPAUTTA JA PALVELUJEN TARJOAMISEN VAPAUTTA KOSKEVAT DIREKTIIVIT >TAULUKON PAIKKA> TOINEN OSA: SIIRTYMÄTOIMENPITEITÄ KOSKEVAT DIREKTIIVIT >TAULUKON PAIKKA>